Folketing
2002-02-07

Jeg vil nu nødig være hr. Jacob Buksti og komme med de udtalelser, for hvis man nu tænker længere tilbage end forliget, som blev lavet på socialdemokratisk opfordring - de lavede det, og vi støttede det, og vi førte det loyalt videre - er det egentlig aldrig blevet afsluttet. Socialdemokratiet ophørte lige pludselig med at gennemføre det, og den sidste strækning fra Tinglev til Sønderborg nægtede den socialdemokratiske regering oven i købet at gennemføre, indtil man med den tidligere socialdemokratiske ordfører fandt ud af, at der var et bredt forlig om det. Vi har aldrig fået at vide, at det forlig var ophævet. Hvis det er den måde, hr. Jacob Buksti mener man skal holde aftaler på, så kender jeg linjen.